CELEX: 32016D0447
Language: lt
Date: 1458604800000
Title: 2016 m. kovo 22 d. Komisijos įgyvendinimo sprendimas (ES) 2016/447, kuriuo iš dalies keičiamas Įgyvendinimo sprendimas (ES) 2015/2460 dėl tam tikrų apsaugos priemonių, susijusių su labai patogenišku H5 potipio paukščių gripu Prancūzijoje (pranešta dokumentu Nr. C(2016) 1608) (Tekstas svarbus EEE)

24.3.2016   
            
            
               LT
            
            
               Europos Sąjungos oficialusis leidinys
            
            
               L 78/76
            
         KOMISIJOS ĮGYVENDINIMO SPRENDIMAS (ES) 2016/447
   2016 m. kovo 22 d.
   kuriuo iš dalies keičiamas Įgyvendinimo sprendimas (ES) 2015/2460 dėl tam tikrų apsaugos priemonių, susijusių su labai patogenišku H5 potipio paukščių gripu Prancūzijoje
   
      
         (pranešta dokumentu Nr. C(2016) 1608)
      
   
   (Tekstas autentiškas tik prancūzų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               Komisijos įgyvendinimo sprendimas (ES) 2015/2460 (3) buvo priimtas atsižvelgiant į labai patogeniško paukščių gripo (LPPG) plitimą Prancūzijoje ir į šios valstybės narės kompetentingos institucijos didelės papildomos apribojimo zonos aplink apsaugos ir stebėsenos zonas nustatymą. Tą papildomą apribojimo zoną sudaro keli šios Prancūzijos pietvakarių regiono departamentai ar jų dalys;
            
         
               (2)
            
            
               Įgyvendinimo sprendimas (ES) 2015/2460 su paskutiniais pakeitimais, padarytais Komisijos įgyvendinimo sprendimu (ES) 2016/237 (4), taikomas iki 2016 m. kovo 31 d.;
            
         
               (3)
            
            
               LPPG protrūkių skaičius sumažėjo, tačiau teritorijoje, kuriai paskelbti apribojimai, vis dar nustatoma keletas protrūkių. Dėl epidemiologinės situacijos ir atsižvelgiant į Prancūzijos priimtą ligos kontrolės strategijos įgyvendinimą, yra tikslinga Įgyvendinimo sprendimo (ES) 2015/2460 taikymo laikotarpį pratęsti iki 2016 m. rugsėjo 15 d. Vis dėlto, jei ligos situacija pagerės anksčiau, Komisija taikymo laikotarpį peržiūrės;
            
         
               (4)
            
            
               todėl Įgyvendinimo sprendimas (ES) 2015/2460 turėtų būti atitinkamai iš dalies pakeistas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo (ES) 2015/2460 5 straipsnyje data „2016 m. kovo 31 d.“ pakeičiama data „2016 m. rugsėjo 15 d.“
   2 straipsnis
   Šis sprendimas skirtas Prancūzijos Respublikai.
   
      Priimta Briuselyje 2016 m. kovo 22 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2015 m. gruodžio 23 d. Komisijos įgyvendinimo sprendimas (ES) 2015/2460 dėl tam tikrų apsaugos priemonių, susijusių su labai patogenišku H5 potipio paukščių gripu Prancūzijoje (OL L 339, 2015 12 24, p. 52).
   
      (4)  2016 m. vasario 17 d. Komisijos įgyvendinimo sprendimas (ES) 2016/237, kuriuo iš dalies keičiamas Įgyvendinimo sprendimo (ES) 2015/2460 dėl tam tikrų apsaugos priemonių, susijusių su labai patogenišku H5 potipio paukščių gripu Prancūzijoje, priedas (OL L 44, 2016 2 19, p. 12).